KIRKENYT  i^^^ 


Profetens  første  år.  Se  side  IV. 


Fra  område- 
præsidentskabet 


Ide  seneste  måneder  har  område- 
præsidentskabet udtalt  sig  en  del 
om  følgende  emner: 

1.  Behovet  for  at  studere  skrifterne,  og 
især  Mormons  Bog  (Endnu  et  vidne 
om  Jesus  Kristus) 

2.  Behovet  i  kirken  for  alle  medlem- 
mer (Invitation  til  at  komme  tilbage) 

3.  Behovet  for  at  kende  og  anvende 
velfærdsprincipperne  (Velfærdspro- 
grammets  50  års  jubilæum) 

4.  Behovet  for  at  involvere  medlem- 
merne mere  i  missioneringen 

Alle  fire  ovennævnte  emner  er  væ- 
sentlige for  opfyldelsen  af  Herrens 
formål,  som  er  at  "tilvejebringe  u- 
dødelighed  og  evigt  liv  for  mennesket" 
(Moses  1:39).  Desuden  er  alle  fire 
punkter  direkte  forbundet  med  at  for- 
kynde evangeliet,  forløse  de  døde  og 
fuldkommengøre  de  hellige  -  kirkens 
trefoldige  mission. 

Når  vi  under  bøn  har  overvejet  de 
budskaber  vi  har  fået  fra  vore  profe- 
ter, seere  og  åbenbarere,  er  vore  tan- 
ker blevet  draget  til  disse  inspirerede 
ord:  "Gud  har  sagt,  at  karret  først 
skal  renses  på  den  indvendige  side  og 
siden  på  den  udvendige  side"  (Alma 
60:23).  Dette  skriftsted  antyder,  at  vor 
fornemste  opgave  er  at  styrke  og  rense 
kirkens  medlemmer.  Det  viser  imid- 
lertid også,  at  vi  må  række  ud  og 
hjælpe  dem  udenfor  vor  kreds.  Vi  er 
overbeviste  om  at  vor  evne  til  at  øve 
indflydelse  på  dem  udenfor  kirken  og 
de  mindre  aktive  i  kirken  vil  vokse  i 
takt  med  vor  godhed  og  trofasthed. 
Hvis  vi  virkelig  efterlever  evangeliet  vil 
vi  også  have  større  held  med  at  dele 
det  med  andre. 

Kirken  kan  gøre  meget  for  at  styrke 
aktive  medlemmer  og  få  de  medlem- 
mer tilbage,  hvis  vidnesbyrd  er  svage 


og  som  er  gået  på  kompromis  med 
deres  efterlevelse  af  evangeliets  prin- 
cipper. Vi  tror,  at  en  enkelt  koncentre- 
ret indsats  er  mere  effektiv  end  en  me- 
re kompleks  og  overdådig  indsats. 

Vi  vil  derfor  lægge  vægt  på  følgende 
punkter  i  Europa  i  1987: 

1.  Personlig  handling 

Anspor  alle  medlemmer  til  at  deltage  i  5 
grundlæggende  aktiviteter  som  fører 
åndens  frugter  med  sig  (se  Gal.  5:22; 
Ef  5:9). 

*  Adlyd  Evangeliets  love. 

T*r  Tal  med  Herren  i  vedvarende,  op- 
rigtig, daglig  bøn,  lejlighedsvis  kom- 
bineret med  faste. 

ic  Ransag  skrifterne  dagligt,  især 
Mormons  Bog. 

*  Deltag  regelmæssigt  i  møderne,  del- 
tag værdigt  i  nadveren  og  gør  tempel- 
arbejde. 

*  Tjen  i  retfærdighed  i  kirken  og  tjen 
vore  medmennesker  som  ikke  er  med- 
lemmer. 

Disse  personlige  handlinger  vil  med- 
føre, at  et  medlem  også  gør  andre  ting, 
som  kræves  af  en  der  virkelig  følger 
Mesteren:  Lever  et  godt  familieliv,  mis- 
sionerer og  gør  genealogi  og  tempelar- 
bejde. 

2.  Fælles  handling 

Tilføre  de  melkisedekske  præste- 
dømmekvorummer  retfærdige  mænd 
gennem  3  samtidige,  samordnede  hand- 
linger, der  tilbyder  kirkens  mænd  og 
kvinder  samtlige  af  det  gengivne  evan- 
geliums velsignelser.  (Se  Gal.  6:1,  2,  19: 
L&P82: 14,  )5,  19;  Sal.  142:4). 
a.  Forebyggende 

*  Bevar  et  stærkt  program  for  Unge 
Mænd,  der  inspirerer  de  unge  mænd 
til  at  gøre  hurtige  fremskridt  i  det 
aronske  præstedømme,  og  acceptere 
deres  missionskaldelse. 


*  Bevar  et  stærkt  program  for  Unge 
Piger,  der  inspirerer  de  unge  piger  til 
at  leve  deres  liv  i  harmoni  med  Guds 
vilje  og  forberede  sig  til  at  opfylde 
deres  specielle  rolle  i  Guds  plan. 

b.  Forløsende 

*  Genaktiviser  og  styrk  de  bærere  af 
det  melkisedekske  præstedømme  og 
deres  familier,  som  ikke  længere  lever 
op  til  deres  pagter  i  evangeliet. 

*  Hent  vordende  ældster  og  deres 
familier  tilbage  til  fuld  aktivitet  og  fæl- 
lesskab i  kirken. 

c.  Omvendelse 

i*r  Og  kom  sammen  med  nye  med- 
lemmer og  deres  familier,  og  hjælp 
dem  med  at  kvalificere  sig  til  det  melki- 
sedekske præstedømmes  velsignelser. 

Når  man  tager  disse  skridt  vil  flere 
forældre  opdrage  børn,  der  forbliver 
stærke  i  evangeliet,  flere  unge  mænd  vil 
acceptere  deres  missionskald,  flere  unge 
kvinder  vil  yde  deres  del  for  Herrens 
sag  og  flere  ægtepar  vil  blive  beseglet 
med  deres  familier  i  templet. 

Vi  opfordrer  alle  kirkens  medlem- 
mer til  at  blive  rodfæstet  og  opbygget  i 
Kristus  ved  at  engagere  sig  i  de  grund- 
læggende aktiviteter  der  beskrives  nø- 
jere under  "personlig  handling"  (se 
Kol.  2:6-7).  Vi  inviterer  ligeledes  præ- 
stedømmekvorummer,  hjælpefore- 
ningsorganisationer,  kirkens  hjælpe- 
organisationer og  alle  disse  grupper, 
til  at  arbejde  sammen  om  at  få  flere 
mænd  og  kvinder  i  og  udenfor  kirken 
til  at  kunne  kræve  alle  det  gengivne 
evangeliums  velsignelser. 

Områdepræsidentskabet 
Carlos  E,  Asay 
Russell  C.  Taylor 

Hans  B,  Ringger  □ 


i 


Interview  med 
tempelpræsidenten  i  Stockholm 


Af  Tom  Ahlmann  Jensen 


-  Præsident  Langeland,  hvordan  er  dette 
første  år  gået  i  templet? 

"Det  er  gået  over  al  forventning!  Vi  vil 
gerne  udtrykke  vor  påskønnelse  over- 
for alle  de  søskende  der  har  arbejdet 
så  trofast  og  så  meget  med  at  udføre 
den  kærlighedsgerning  som  tempelar- 
bejdet  jo  er." 

-  Som  tempelpræsident  prioriterer  du 
naturligvis  tempelarbejdet  meget  højt, 
men  /<an  du  kort  give  udtryk  for  dine 
tanker  i  den  henseende? 

"Tempelarbejdet  er  helt  klart  en  me- 
get væsentlig  del  af  evangeliet,  og  har 
altid  været  det.  Mine  følelser  desan- 
gående kan  udmærket  udtrykkes  med 
præsident  Joseph  Fielding  Smiths  ord: 
'Ligegyldigt  hvad  andet  vi  er  blevet 
kaldet  til  at  gøre,  hvilken  anden  stil- 
ling vi  har  eller  hvor  trofast  vi  har  ar- 


bejdet i  kirken  med  andre  ting,  så  er 
ingen  undtaget  fra  den  store  pligt  at 
gøre  arbejde  i  templerne,  for  de  døde. 
Det  kræves  af  apostle  såvel  som  af  den 
mest  ydmyge  ældste.  Hvor,  hvor  godt 
eller  hvor  længe  man  har  tjent  i  kir- 
ken, i  missionsmarken,  i  Zions  stave 
eller  hvor  eller  hvordan  det  ellers  har 
været,  giver  ikke  nogen  ret  til  at  se 
bort  fra  éns  afdødes  frelse.  Nogle  føler 
måske,  at  hvis  de  betaler  deres  tiende, 
giver  af  deres  midler  til  at  brødføde  de 
fattige  og  måske  tilbringer  et  år  eller 
to  med  at  forkynde  i  verden,  så  har  de 
gjort  deres  del.  Men  den  største  og 
mest  storslåede  pligt  vi  har  er  at  gøre 
arbejde  for  de  døde.  Vi  må  og  skal 
gøre  disse  andre  ting,  som  vi  vil  få  vor 
belønning  for,  men  hvis  vi  negligerer 
arbejdet  for  de  døde,  vil  vi,  på  trods  af 


vore  andre  gode  gerninger,  komme  til 
at  stå  under  en  alvorlig  forbandelse'." 
-  Men  du  mener  altså,  at  de  hellige  i 
Skandinavien  har  taget  deres  tempel 
til  sig,  og  benytter  det  flittigt? 
"Ja,  så  absolut!  Vi  er  godt  klar  over  at 
mange  fritidsinteresser  trækker  når  vi 
har  fri.  Men  de  hellige  har  vist,  ved 
deres  valg,  at  de  prioriterer  deres  lang- 
tidsmål  meget  højt.  Det  er  som  præsi- 
dent N.  Eldon  Tanner  sagde:  'Hellere 
gå  barfodet  hele  vejen  til  det  celestiale 
rige,  end  lade  ting,  der  hører  denne 
verden  til,  holde  os  ude  fra  det  rige.' 
Det  har  været  et  dejligt  år,  der  som 
sagt  har  overgået  vore  forventninger, 
men  der  er  dog  ingen  grund  til  at 
slappe  af.  Planlæg  jeres  besøg  til  tem- 
plet nu!  Vi  står  parat  til  at  byde  jer 
velkommen  når  I  kommer!"  □ 


/// 


Præsident  Bensons  første  år 
præget  af  kraft  og  styrke 


Profetens  store  kærlighed  til  menneskeheden 
viser  sig  tydeligt  i  hans  mange  rejser 


Fra  Church  News 


For  ca.  et  år  siden,  den  11.  no- 
vember 1985,  stod  præsident 
Ezra  Taft  Benson  ved  podiet 
ved  en  pressekonference  i  kirkens  ad- 
ministrationsbygning, og  bekendtg- 
jorde at  Det  øverste  Præsidentskab 
var  blevet  reorganiseret  efter  præsi- 
dent Spencer  W.  Kimballs  død. 

Præsident  Benson  fortalte,  at  han 
dagen  forinden,  ved  de  tolv  apostles 
enstemmige  vedtagelse  var  blevet  or- 
dineret og  indsat  som  præsident  for 
kirken  ved  et  møde  i  templet  i  Salt 
Lake  City.  Han  havde  valgt  og  indsat 
præsident  Gordon  B.  Hinckley  som 
førsterådgiver  og  præsident  Thomas 
S.  Monson  som  andenrådgiver. 

Dengang  sagde  den  følelsesmæssigt 
berørte  præsident  Benson:  "Denne 
dag  har  jeg  ikke  set  frem  til  ...  Nu  har 
Herren  talt,  og  vi  vil  gøre  vort  bedste 
under  hans  vejledning,  for  at  føre 
værket  fremad  på  jorden." 

Siden  da  har  præsident  Benson, 
som  fyldte  87  år  den  4.  august,  kørt  et 
hårdt  program  med  sin  hustru  Flora 
ved  sin  side.  I  det  forløbne  år  har  præ- 
sident Benson  talt  ligefremt  om  en  del 
emner,  og  især  om  Mormons  Bog, 
som  er  blevet  kendingsmærket  for 
hans  administration. 

"Herren  har  omgivet  præsident 
Benson  med  en  særlig  kappe  dette  før- 
ste år  som  kirkens  præsident,"  fortæl- 
ler hans  personlige  sekretær,  Gary  Gil- 
lespie.  "Siden  den  dag  han  blev  ordi- 
neret til  præsident  har  alle  dem  han 
omgås  bemærket  at  hans  frimodighed 


Præsident  Benson,  flankeret  af  sine  to  rådgivere,  ved  indvielsen  af  tein  p/et  i  Denvet 


IV 


er  vokset  i  Guds  nærhed  og  at  han  er 
blevet  velsignet  med  fornyet  styrke  og 
kraft". 

Under  præsident  Bensons  ledelse 
udsendte  Det  øverste  Præsidentskab 
sidste  jul  en  invitation  til  dem  der  er 
faldet  fra,  og  dem  der  er  blevet  kritisk 
indstillet,  om  at  komme  tilbage  og 
sidde  med  ved  Herrens  bord,  og  igen 
smage  den  søde  og  tilfredsstillende 
frugt  af  fællesskab  med  de  hellige. 

Desuden  har  han  udsendt  tilladelse 
til,  at  de  værdige  medlemmer  der  er 
gift  med  et  ikke-medlem  må  komme  i 
templet  og  få  deres  tempelbegavelse, 
og  senest  er  halvfjerdsernes  kvorum- 
mer  i  stavene  blevet  opløst. 

Af  andre  ændringer  kan  nævnes,  at 
stavspræsidenter  nu  har  tilladelse  til 


selv  at  præsidere  over  en  af  de  to  halv- 
årlige stavskonferencer,  og  at  alders- 
gruppefordelingen for  Enlige  Voksne 
er  blevet  ændret. 

Kirken  er  i  løbet  af  dette  år  nået  op 
på  6  millioner  medlemmer  og  stav  nr. 
1600  blev  organiseret  i  Toronto  i  Ca- 
nada. Desuden  er  3  nye  templer  blevet 
indviet,  nemlig  i  Lima,  Peru.  Buenos 
Aires,  Argentina  og  Denver,  Colora- 
do. 

Præsident  Benson  har  i  dette  første 
år  henvendt  sig  til  tusinder  af  med- 
lemmer ved  møderne  ved  generalkon- 
ferencerne, regionalmøder,  firesides 
og  mange  andre  lejligheder,  og  bøn- 
faldt os  om  at  læse  Mormons  Bog,  le- 
ve retfærdigt  og  nær  til  Ånden.  Des- 
uden har  præsident  Benson  lagt  vægt 


på  betydningen  af  missioneringen  og 
tempelarbejdet. 

Han  har  rejst  tusinder  af  kilometer 
overalt  i  De  forenede  Stater,  besøgt 
USAs  præsident,  vicepræsident  og  jus- 
titsminister, men  bevarer  dog  fatnin- 
gen. Hans  personlige  sekretær  fortæl- 
ler: "Det  er  ligegyldigt  hvor  vi  er,  i  et 
hotel,  i  en  bil  eller  ved  en  middag,  så 
siger  præsident  Benson:  'Det  her  er  alt 
for  godt  til  en  bondedreng'.  Præsident 
Benson  blev  født  og  voksede  op  på  en 
gård  i  det  sydøstlige  Idaho." 

Han  har  øvet  stor  indflydelse  på 
tusinder  af  mennesker  i  løbet  af  det 
sidste  år.  Ved  en  pressekonference  sid- 
ste år  sagde  han,  at  hans  "hjerte  er 
fyldt  af  overvældende  kærlighed  til  alle 
vor  himmelske  Faders  børn,  overalt." 


Præsident  Benson  præsiderer  over  generalkonferencen  i  oktober  1986,  hvor  han  indtrænt^ende  opfordrede  kirkens 
medlemmer  til  at  læse  Mormons  Bog.  Til  venstre  ses  førsterådgiver  Gordon  B.  Hinckley  og  til  højre,  andenrådgiver 
Thomas  S.  Monson. 


V 


Tabernakelbånd 
tilbydes  i 
Europa 

Fra  Church  News 

Et  souvenirbånd  med  Taberna- 
kelkoret, samt  beretningen  om 
kirkens  gengivelse  fortalt  på 
engelsk  af  Tabernakelkorets  speaker, 
J.  Spencer  Kinard,  kan  nu  købes  i  Eu- 
ropa. I  kassetten  findes  en  lille  folder 
på  32  sider  med  speakerteksten  over- 
sat til  7  forskellige  sprog  -  norsk, 
dansk,  svensk,  finsk,  tysk,  fransk  og 
hollandsk  -  oplyser  Dansk  Tabernakel 
Kor  Selskab. 

Oversættelsen  af  teksten,  og  udgi- 
velsen af  båndet  i  Europa  er  foranle- 
diget af  præsidenten  for  Dansk  Ta- 
bernakel Kor  Selskab,  Kent  Gade 
Olesen,  og  båndene  kan  købes  fra  sel- 
skabets kontor  på  Østervej  7,  6000 
Kolding. 


På  båndet 
synfjcr  koret  16 
afdc  mest  vellidte 
saime. 


Tempelture  i  1986 


Templet  blev  flittigt  benyttet  i 
1986  for  både  Århus  stavs  og 
København  stavs  vedkommen- 
de. Der  blev  arrangeret  fællesture, 
præstedømmeture,  uge-ture  og  wee- 
kend-ture, og  desuden  har  en  del  sø- 
skende været  af  sted  i  ege^n  bil,  eller 
med  de  offentlige  transportmidler,  for 
slet  ikke  at  tale  om  de  søskende  der 
har  tjent  som  tempeltjenere  i  året  der 
er  gået. 

Af  de  mange  ture  der  blev  arrange- 
ret, er  der  et  par  stykker  der  skiller  sig 
lidt  ud  fra  de  andre.  I  september  ar- 
rangerede Århus  stav  en  tur  til  tem- 
plet, og  ved  den  lejlighed  var  der  hele 
19  medlemmer  fra  Randers  gren  med, 
og  i  begyndelsen  af  november  var  der, 
i  forbindelse  med  København  stavs 
weekend-tur  hele  39  medlemmer  med 
fra  København  3.  ward,  som  kørte  til 
Stockholm  i  egen  bus. 


Af  Tom  Ahlmann  Jensen 

Broder  John  Nørgaard  fra  Randers 
skriver:  "Vi  havde  en  dejlig  og  ufor- 
glemmelig tur,  som  vi  alle  vil  mindes 
med  glæde.  Den  ånd  som  fulgte  os  på 
denne  tur,  var  et  vidnesbyrd  for  os  om, 
at  Herren  havde  velbehag  i  dette  ar- 
rangement. 

Dagene  i  templet  var  virkelig  dejli- 
ge. Der  var  ca.  60  fra  Århus  stav,  og  4 
af  søstrene  fra  Randers  gren  modtog 
deres  egen  tempelbegavelse  ...  Vores 
tro,  vidnesbyrd  og  fællesskab  blev 
styrket  helt  fantastisk. 

Her  fra  Randers  har  vi  sat  os  det 
mål  at  udføre  400  endowments  i  1986. 
Der  er  blevet  udført  340  allerede  (pr. 
oktober  1986.  red.),  så  vi  håber  at  nå 
vort  mål  inden  årsskiftet." 

De  39  medlemmer  af  København  3. 
ward  følte  sig  også  meget  opbygget  af 
denne  fælles  oplevelse.  Biskop  Meilsøe 
siger:  "Da  jeg  for  nyligt  blev  opret- 


holdt som  biskop,  var  et  af  mine  mål, 
at  sætte  wardets  tempelaktivitet  i  vejr- 
et, og  den  begejstring  søskende  har 
vist  for  denne  tur  giver  mig  fuld  tillid 
til,  at  det  nok  skal  ske.  Det  er  ganske 
enkelt  den  mest  positive  oplevelse  jeg 
har  haft  i  min  tid  i  kirken.  At  stå  i  en 
session  sammen  med  ene  medlemmer 
fra  éns  eget  ward  var  en  helt  speciel 
oplevelse,  der  ikke  kan  beskrives.  Den 
højnede  den  glæde  man  altid  føler  ved 
at  arbejde  i  templet.  Det  er  planen  at 
wardet  skal  afsted  til  templet  4  gange 
om  året  på  en  sådan  weekend-tur, 
hvor  vi  tager  afsted  fredag  eftermid- 
dag, sover  en  6-7  timer  på  "Herregår- 
den" og  så  arbejder  i  templet  fra  tidlig 
lørdag  morgen  til  omkring  kl.  16,  hvor 
vi  påbegynder  hjemturen." 

Fortæl  Stjernen  om  andre  gode  tem- 
peloplevelser. 


VI 


København  stavs 
basketballhold 

Af  Lasse  Meilsøe 


København  stavs  basketballhold 
har  nu  eksisteret  i  nogle  år,  og 
for  nylig  tog  vi  et  kik  på  os 
selv,  og  spurgte:  "Hvad  har  de,  som  vi 
ikke  har?  -  Ingenting!  Hvad  har  vi, 
som  de  ikke  har?  Bl.a.  kirken. ...Så  må 
vi  da  også  kunne  gøre  det  bedre  end 
de  kan." 

Ude  i  den  store  verden  sker  det,  at 
mennesker  har  succes  med  det  de  fore- 
tager sig.  Også  i  Danmark  ser  man  at 
fx  sportsklubber  har  succes  med  deres 
arbejde.  Ikke  bare  sportslig  men  også 
social  succes.  Med  års  mellemrum  ser 
man,  indenfor  dansk  basketball,  en  lil- 
le klub,  der  pludselig  vokser  af  livs- 
glæde og  på  få  år  flyver  til  tops,  for  så 
at  gøre  sig  gældende  i  en  årrække. 

I  København  stavs  basketballklub 
"G.U.F."  spurgte  vi  os  selv:  "Hvorfor 
sker  det  kun  for  de  andre  klubber? 
Hvorfor  er  det  de  andre  klubber  der 
kommer  i  fjernsynet?  Hvorfor  har  vi 
ikke  den  succes  vi  gerne  vil  have?  Så 
kløede  vi  os  i  nakken,  svarede  på  vore 


egne  spørgsmål  og  gik  i  gang  med  at 
arbejde. 

Begyndervanskeligheder  har  vi  haft 
masser  af,  men  det  er  jo  bare  noget 
der  skal  overstås.  Vi  har  ikke  været  i 
fjernsynet  endnu,  og  1.  division  ligger 
langt  borte,  men  man  skal  aldrig  sige 
aldrig.  De  første  frugter  til  den  succes 
vi  gerne  vil  opnå  begynder  så  småt  at 
spire  frem. 

Vort  lille  lokale  klubblad,  "Nyt- 
Guf,  er  hver  måned  fyldt  med  rap- 
porter om  de  fem  hold  vi  har  tilmeldt 
turneringer  og  deres  succes.  Tilskuer- 
tallet til  vore  ungdomskampe  er  tre- 
doblet i  den  sidste  halvsæson,  hvilket 
jo  naturligvis  hænger  sammen  med  de 
sejre  vore  unge  talenter  hiver  hjem.  Vi 
har  i  år  (1986,  red.)  to  endnu  ubesej- 
rede hold,  nemlig  vort  drengehold, 
som  vi  forventer  kommer  med  til 
DM-slutrunden  til  foråret,  og  vort  se- 
nior-damehold, der  i  øjeblikket  styrer 
direkte  mod  en  oprykning  til  2.  divisi- 
on. 


Som  følge  af  vore  flotte  placeringer 
blev  to  af  vore  ungdomshold  inviteret 
til  at  repræsentere  klubben  ved  Nord- 
europas største  basketballturnering, 
Lundaspeilen,  i  Sverige.  Begge  hold 
overlevede  og  er  netop  vendt  hjem  for 
at  fortsætte  i  den  hjemlige  turnering. 

Søren  Koch,  der  er  anfører  for  sit 
hold,  udtaler  om  den  kommende 
halvsæson:  "Der  bliver  i  øjeblikket 
arbejdet  hårdt  på  at  ta  forbedret  de 
praktiske  forhold,  så  det  i  højere  grad 
bliver  op  til  vi  spillere  og  vor  indsats, 
om  vi  vinder.  Altså  både  pointmæssigt 
og  socialt.  Jeg  ser  derfor  frem  til  de 
næste  måneder,  hvor  vi  som  spillere 
vil  gøre  alt  for  at  repræsentere  kirken 
på  bedste  måde." 

Om  nogle  år  håber  vi  at  klubber  vil 
spørge:  "Hvad  har  G.U.F.  som  vi  ikke 
har?"  Hvis  vi  bliver  ved  med  at  være 
gode  eksempler,  vil  de  måske  fmde  det 
rigtige  svar... 


VII 


Præsident  Arne  Bakken  død 


Præsident  Arne  Bakken  sammen  med  sin  hus! ru.  søster  E/sie  Bakken. 

Præsident  Arne  B.  Bakken,  tem- 
pelpræsident John  Langelands 
førsterådgiver,  døde  lørdag  den 
11.  oktober  1986,  på  Diakonhjemmet 
i  Oslo.  Der  var  han  blevet  overført  til 
efter  at  være  blevet  behandlet  for  en 
ondartet  cancer  på  Nacka  sygehus  og 
Karolinska  sygehus  i  Stockholm. 

Præsident  Bakken  blev  kaldet  til 
embedet  ved  templet  i  Stockholm  den 
22.  maj  1985  af  præsident  Gordon  B. 
Hinckley,  førsterådgiver  i  Det  øverste 
Præsidentskab.  Den  2.  juli  1985  blev 
han  indsat  i  templet.  Præsident  Bak- 
ken blev  dermed  en  del  af  det  første 
tempelpræsidentskab  for  det  første 
tempel  i  Norden.  Han  modtog  kaldet 
med  glæde,  og  mere  end  én  gang  sagde 
han,  med  tårer  i  øjnene:  "Tænk,  at  jeg 
skulle  være  så  heldig  at  opleve  dette". 

Præsident  Bakken  var  elsket  og  re- 
spekteret af  såvel  medlemmer  som  ik- 
ke-medlemmer.  I  sin  tale  ved  begra- 
velsen i  Oslo  den  17.  oktober  1986 
sagde  præsident  Langeland  bl.a.: 
"Præsident   Bakken   havde  utroligt 


mange  venner.  Det  var  naturligt  for 
ham  at  knytte  venskabsbånd  overalt 
hvor  han  kom  frem.  Da  min  hustru  og 
jeg  var  i  London  for  nogle  måneder 
siden  kom  præsident  Hamstead  fra 
templet  i  London  og  hentede  os  i  luft- 
havnen. En  af  de  første  ting  han 
spurgte  om  var:  'Hvordan  står  det  til 
med  min  ven,  præsident  Bakken?'  Da 
jeg  var  i  banken  i  Våsterhaninge,  in- 
den jeg  rejste  til  Oslo  for  at  besøge 
præsident  Bakken,  sagde  en  af  de  an- 
satte, Gun  Abrahamsson:  'Husk  nu  at 
hilse  Bakken  fra  os  alle.'  Da  jeg  var  i 
Favør  i  Våsterhaninge,  spurgte  inde- 
haveren: 'Hvordan  har  Bakken  det?' 
På  Nacka  sygehus  blev  han  ikke  bare 
ven  med  doktorerne  og  sygeplejer- 
skerne, men  også  med  de  patienter 
han  lå  på  stue  med.  Da  han  var  blevet 
overført  til  Karolinska  sygehus  var  det 
helt  på  samme  vis.  På  Diakonhjem- 
met i  Oslo  må  han  have  haft  flere 
hundrede  besøgende,  og  ikke  bare  fra 
Oslo,  men  fra  hele  landet.  Selv  mange 
lærere  og  elever  ved  den  militærskole 


hvor  han  tog  sin  eksamen  for  mange 
år  siden,  besøgte  og  opmuntrede  ham. 
En  af  lærerne  der  kom  på  besøg  var 
over  90  år  gammel.  Foruden  alt  dette 
havde  han  stadig  kontakt  med  venner 
fra  kontoret,  sit  arbejde  og  sine  nabo- 
er. 

Der  er  overhovedet  ingen  tvivl  om 
at  han  var  elsket  og  havde  mange 
venner.  Han  syntes  at  have  noget  at 
give  til  dem  alle.  De  følte  sig  beriget 
efter  kontakten  med  ham." 

Da  tyskerne  invaderede  Norge  den 
9.  april  1940  var  Bakken  befalings- 
mand i  Oscars  Borg.  Han  kom  i  tysk 
fangenskab,  men  slap  lykkeligvis  fri. 
Han  sluttede  sig  derefter  til  den  norske 
modstandsbevægelse,  hjemmefronten. 
Det  var  hverken  af  stridslyst  eller 
eventyrlyst.  Det  var  kærligheden  til 
fædrelandet  og  det  norske  folk,  samt 
hans  afsky  for  uretfærdighed,  vold  og 
tyranni  der  fik  ham  til  dette. 

Som  præsident  Bakkens  efterfølger 
har  præsident  Langeland  valgt  broder 
Eric  Martinsen.  □ 


VIII 


1450  deltager  i  regionalkonference 

i  Østtyskland 


Fra  Church  News 


Mere  end  1450  mennesker  del- 
tog i  august  1986  i  den  første 
regionalkonference  for  alle 
kirkens  medlemmer  i  Østtyskland, 
fortæller  præsident  Thomas  S.  Mon- 
son  fra  Det  øverste  Præsidentskab  i  et 
interview  med  Church  News. 

Søndagens  hovedmøde  blev  holdt  i 
"Kongreshalle",  en  stor  mødesal  i  Le- 
ipzig. Lørdagens  lederskabsmøder  for 
præstedømmet  blev  afholdt  i  et  nyop- 
ført stavscenter  i  Leipzig.  (Billedet). 

"Lørdag  eftermiddag  havde  jeg  den 
glæde  at  indvie  stavscentret,  og  så  af- 
holdt vi  lederskabsmøder,"  siger  præ- 
sident Monson.  "Salen  var  overfyldt 
ved  indvielsen!" 

Leipzig  stavscenter  er  en  smuk  byg- 
ning, der  passer  fint  sammen  med  de 
omgivende  bygninger,  og  området  i 
det  hele  taget.  Det  er  det  ene  af  to 
stavscentre  i  Østtyskland,  hvoraf  det 
andet  ligger  i  Freiberg,  hvor  også 
templet  ligger.  De  to  stave  udgør 
Dresden  Østtyske  Region. 

Præsident  Monson  præsiderede 
over  konferencen  og  talte  ved  begge 
møderne.  Ved  konferencen  talte  også 
ældste  Russell  M.  Nelson  fra  De  tolvs 
Råd,  ældste  Hans  B.  Ringger  fra  De 
halvfjerds'  første  Kvorum  og  det  euro- 
pæiske områdepræsidentskab,  samt 
ældste  Dieter  H.  E.  Berndt,  regional- 
repræsentant i  Dresden  området.  Sø- 
ster Frances  Monson,  Dantzel  Nelson 
og  Helene  Ringger  var  sammen  med 
deres  mænd  og  talte  også  ved  konfe- 
rencemøderne. 

Den  store  tilslutning  var  især  noget 
der  rørte  præsident  Monson,  som  har 
haft  den  særlige  opgave  at  arbejde 
med  kirken  i  Østtyskland  i  de  sidste  18 
år.  "Jeg  nærer  en  stor  kærlighed  til 
medlemmerne  af  vor  kirke  i  Østtys- 
kland," sagde  han.  Under  søndagens 
hovedmøde  gennemgik  han  i  store 
træk  kirkens  historie  i  landet,  og  min- 


dede om  mange  pionerers  personlige 
anstrengelser. 

"Jeg  opfordrede  de  unge  til  at  holde 
fast  ved  den  arv  de  løfter  fra  deres 
forældre  og  bedsteforældre,  og  til  at 
forberede  sig  på  de  lederansvar  der 
helt  sikkert  vil  komme  til  at  hvile  på 
deres  skuldre,"  sagde  præsident  Mon- 
son. Han  understregede,  at  aktivitets- 
niveauet i  Østtyskland  -  deltagelse  i 
nadvermøder,  tiendebetaling,  samt 
deltagelse  i  præstedømmemøder  og 
hjælpeorganisationernes  møder  -  hø- 
rer til  kirkens  højeste. 

"Jeg  gav  udtryk  for  min  taknemlig- 
hed for  templet  i  Freiberg,  og  roste 
medlemmerne  for  deres  iver  og  tro- 
faste arbejde  i  templet.  Det  er  mig  be- 
kendt det  eneste  tempel  i  verden  hvor 
medlemmerne  kommer  i  så  store  tal, 
at  man  er  nødt  til  at  bestille  tid,  for  at 
få  plads  på  de  mest  travle  tidspunkt- 
er". 

Præsident  Monson  sagde  også,  at 
han  satte  pris  på  den  "fulde  støtte" 
kirken  har  fået  af  Østtysklands  reli- 
gionsministerium  og  andre  regerings- 
repræsentanter i  forbindelse  med  op- 
førelsen af  Leipzig  stavscenter,  tem- 
plet og  andre  bygninger.  På  kirkens 
invitation  deltog  nogle  højtstående 


embedsmænd  i  konferencen. 

Ældste  Russell  Nelson  talte  først  på 
engelsk,  men  leverede  sit  sidste  bud- 
skab på  tysk.  Han  komplimenterede 
de  østtyske  medlemmer  for  deres  "tro 
og  deres  evne  til  at  støtte  Jesu  Kristi 
evangeliums  lære  samtidig  med  at  de 
adlød  og  opretholdt  lovene  i  del 
smukke  land  de  lever  i". 

Ældste  Nelson  sagde,  at  mange  af 
kirkens  medlemm.er  i  dette  land  er  3. 
og  4.  generations  medlemmer.  Blandt 
medlemmerne  findes  også  en  stærk  og 
opvoksende  generation  af  unge. 

Begge  kirkeledere  kommenterede 
den  smukke  musik  der  blev  udført  af 
et  stort  kor  ved  konferencen.  De  var 
især  rørte  over  et  børnekor  der  bestod 
af  omkring  100  børn,  der  sang  "Kal- 
det til  at  tjene". 

"Ved  afslutningen  af  et  af  kornum- 
rene begyndte  børnene  fra  hele  salen 
at  komme  op  til  forhøjningen,  mens 
orglet  spillede  'Kaldet  til  at  tjene'," 
fortæller  præsident  Monson. 

"Det  var  helt  fantastisk  at  se  dem 
komme  vandrende  op,  hvor  de  så  slut- 
tede sig  til  koret  og  sang  'Jeg  er  Guds 
kære  barn'. 

Der  var  ikke  et  øje  tørt  i  salen". 


IX 


Apostel  indvier 
juleudstilling  i  København 

Af  Tom  Ahlmann  Jensen 


Stavspræsident  Richard-Andersen  sammen  med  ældste  og  søster  Nelson  umiddelbart  inden  udstillingen  blev  åbnet 


Apostlen  Russell  Nelson  indviede 
søndag  den  7/12  1986  en  jule- 
udstilling i  kirken  på  Magle- 
gårds allé  i  København.  Til  stede  var 
også  områdepræsident  ældste  C.  E. 
Asay  og  både  han  og  ældste  Nelson 
var  ledsaget  af  deres  hustruer.  Til  ste- 
de var  ligeledes  stavspræsidentskaber- 
ne  fra  begge  stave  og  mange  andre  lo- 
kale ledere  med  familier. 

Et  par  hundrede  medlemmer  og 
gæster  havde  trodset  kulden  og  ople- 
vede det  betagende  syn,  da  farvestrå- 
lende lys  i  træerne  blev  tændt,  og  da 
lyset  i  og  omkring  stalden  afslørede  de 
tre  vise  mænd  på  vej  til  stalden  på  der- 
es kameler,  ledet  af  den  store  lysende 
stjerne  der  hang  over  stalden,  og  Jo- 
seph og  Maria  siddende  med  det  lille 
Jesusbarn  i  krybben.  Musikken  blev 
leveret  af  Københavns  stavskor,  under 
ledelse  af  broder  Jørgen  Ljungstrøm. 
Ældste  Nelson  sagde  bla.  at  Kristus 


symboliseredes  ved  lys,  og  at  det  der- 
for var  passende,  at  man  havde  pyntet 
med  alle  disse  lys  i  denne  tid,  hvor  vi 
mindes  hans  fødsel.  Han  udtrykte  håb 
om  at  denne  udstilling  ville  nå  folks 
hjerter,  og  være  med  til  at  sprede  bud- 
skabet om  Kristi  fødsel  ud  i  verden. 

Inde  i  kirken  var  der  arrangeret  en 
udstilling  der  præsenterede  de  besø- 
gende for  Kristi  liv  og  kirkens  livsan- 
skuelse, og  gav  et  indtryk  af  de  for- 
skellige hjælpeorganisationers  aktivi- 
teter og  formål.  Ved  hjælp  af  plakater, 
billeder,  video  og  udstillingsgenstande 
var  der  skabt  en  smuk  og  tiltalende 
udstilling,  og  der  var  kaldet  guides  til 
at  forklare  gæsterne  mere  og  besvare 
eventuelle  spørgsmål.  Der  var  også  ar- 
rangeret en  vagtordning  der  skulle  af- 
værge eventuelle  vandalistiske  udfald 
imod  de  udstillede  figurer,  eller  de 
mange  hundrede  af  lamper  der  var 
hængt  op  i  træerne  omkring  kirken. 


Der  var  alt  ialt  ophængt  halvanden  ki- 
lometer ledning  med  elektriske  pærer  i 
røde,  blå  og  hvide  farver. 

Udstillingen  varede  fra  den  7.  til 
den  24.  december,  og  var  åben  alle 
ugens  dage,  mandag-fredag  kl.  16-21 
og  fredag,  lørdag  og  søndag  kl.  16-22. 
Hver  fredag  kl.  19  sang  missionærerne 
udenfor  kirkebygningen,  og  hver  lør- 
dag og  søndag  kl.  19  sang  Københavns 
stavskor. 

Der  var  lagt  et  virkeligt  stort  stykke 
arbejde  i  at  få  denne  udstilling  op  at 
stå,  og  de  implicerede  parter  fortjener 
al  mulig  ros  for  det  smukke  resultat. 
Man  kan  kun  tilslutte  sig  ældste  Nel- 
sons ønske  om,  at  udstillingen  har  rørt 
folks  hjerter  og  fået  dem  til  at  tænke 
lidt  nærmere  over  julens  virkelige  bud- 
skab, nemlig  at  Jesus  som  skulle  blive 
Frelser  for  hele  menneskeheden  blev 
født  til  jorden. 

□ 


X 


Københavns  S  tavskor  ved  den  sidste  prøve  inden  åbningen 


De  hvide  figurer  træder  smulit  frem  i  de  mørke  aftentimer 


Ældste 
Theodore  Tuttle  dør 


Den  2.  december  1986  afholdtes 
der  en  begravelseshøjtidelig- 
hed  for  ældste  Theodore  Tutt- 
le, medlem  af  De  halvfjerds'  første 
Kvorum.  Han  blev  67  år  gammel. 
Han  havde  i  længere  tid  været  under 
hospitalsbehandling. 

Ved  oktoberkonferencen  1986  blev 
det  nævnt  at  han  havde  været  ved  dår- 
ligt helbred  i  længere  tid,  og  kirkens 
medlemmer  blev  bedt  om  at  tage  ham 
med  i  deres  bønner. 

Ved  denne  konference  sagde  ældste 
Tuttle:  "Jeg  ville  være  utaknemlig, 
hvis  jeg  ikke  takkede  de  mange  af  jer, 
der  har  bedt  på  mine  vegne  i  de  sidste 
måneder". 

Ældste  Tuttle  afsluttede  sin  tale 
med  at  understrege  vigtigheden  af  at 
udvikle  en  "solid  tro  på  Herren  Jesus 
Kristus,"  og  med  at  bære  vidnesbyrd 
om  at  "Jeg  ved,  at  Gud  lever.  Jeg  ved, 


at  han  lever,  at  han  er  vor  Fader,  at 
han  elsker  os.  Jeg  bærer  vidnesbyrd 
om  at  Jesus  er  Kristus,  vor  Frelser  og 
Forløser". 

Ældste  Tuttles  vidnesbyrd  og  tro 
var  blevet  udviklet  igennem  et  langt  liv 
med  trofast  tjeneste  fra  den  tid  hvor 
han  var  præsident  for  sin  skoles  semi- 
narklasse, fuldtidsmissionær  i  Nord- 
amerika, underviste  og  bestred  for- 
skellige administrative  stillinger  i  kir- 
ken. 

Efter  sin  tid  på  college  ved  Brigham 
Young  University  i  Provo,  Utah,  samt 
Stanford  University  i  Californien  be- 
gyndte han  som  lærer,  og  senere  blev 
han  supervisor  for  kirkens  seminar-  og 
institutprogram  i  Vestamerika.  Mens 
han  bestred  denne  stilling  blev  han 
kaldet  som  generalautoritet  i  april 
1958,  som  medlem  af  De  halvfjerds' 
første  Råd.  Da  rådet  blev  opløst  og 


De  halvfjerds'  første  Kvorum  blev 
dannet  i  1976  blev  han  kaldet  til  at 
være  medlem  af  kvorumspræsident- 
skabet,  og  tjente  i  denne  stilling  indtil 
1980. 

Som  generalautoritet  rejste  ældste 
Tuttle  over  det  meste  af  verden.  Han 
havde  ansvaret  for  missionerne  i  Syd- 
amerika i  begyndelsen  af  1960'erne, 
var  ansvarshavende  for  Sydamerika 
vest  området  i  midten  af  1970'erne  og 
præsident  for  Sydamerika  syd  områ- 
det i  begyndelsen  af  1980'erne.  Han 
tjente  også  som  præsident  for  Nord- 
amerika nordvest  området  og  som 
præsident  for  Provo  templet.  Ved  sin 
død  var  han  direktør  i  Priesthood  De- 
partment og  andenrådgiver  i  søndags- 
skolerådet. 

Han  overleves  af  sin  hustru,  Marne 
Whitaker  Tuttle,  fire  sønner,  tre  døtre 
og  26  børnebørn.  □ 

